Bryneich - Wikipedia

# Bryneich

### Diwar Wikipedia, an holloueziadur digor

An Hen Ogledd pe Hanternoz kozh Enez Vreizh. Kartenn eus ar vro a-raok aloubadeg an Angled ha Saozon.

Bryneich (pe Berneich, pe Bernikia) a oa ur rouantelezh vrezhon war aodoù biz Bro-Saoz, war-dro Catraeth, he c'hêrbenn. En em astenn a rae an douareier e reter ar Peninoù etre moger Hadrian ha kêr Ebrauc ( York, pe Evrog, bremañ).

Bryneich zo meneget e barzhonegoù kembraek kozh, e skridoù Nennius , evel Bryneich pe Brynaich. N'ouzer ket mat ha stumm kembraekaet Bernikia e oa , pe un anv kembraek a zo deuet da vout Bernikia war-lerc'h distruj ar rouantelezh vrezhon. Dont a rafe an anv eus ur ger kozh predenek, Berniccā, a anavezer ennañ ar wrizienn bre(n) (a gaver er Menez Bre, e Brelevenez/Berlevenez), a dalvezfe ‘bro veneziek’.

Savet e voe ar rouantelezh goude ma kuitaas ar Romaned diwar zouaroù kreisteiz bro ar Votadini, marteze diwar rannidigezh ur rouantelezh vrasoc'h, renet gant Coel Hen (war-dro 420) met ne badas ket gwall bell.

Da vare he c'hrouidigezh, dindan roue Garbanion ap Coel e oa Angled o chom er rouantelezh, foederati karget gant ar Romaned da zifenn ar vro ouzh ar vorlaerien.

Kemerout a rejont ar galloud e-pad un enkadenn ziabarzh e 547 daoust ma talc'has ar Vrezhoned outo e kornioù zo betek ar VIIvet kantved, er bloavezh 604. Bernikia a voe graet anezhi ganto neuze.

## [kemmañ] Listenn rouaned Bryneich

- Garbanion ap Coel : 420
- Dyfnwal Moelmud : 445
- Cyngar ap Dyfnwal : 490 (posupl eo en-deus renet war-lerc'h Bran Hen kentoc'h eget ag-e-raok)
- Bran Hen : 500 (posupl eo en-deus renet a-raok Cyngar ap Dyfnwal kentoc'h eget war-e-lerc'h)
- Morgan Bulc : 547
- Coledauc : 580
- Morcant : war-dro 600

s • k • e
Keltia
Breizh • Iwerzhon • Kembre • Kernev-Veur • Enez-Vanav • Bro-Skos

Gwelout ivez : Ar Gelted - Ogham - Yezhoù keltiek - Rouantelezhioù brezhon

Adtapet diwar "http://br.wikipedia.org../../../b/r/y/Bryneich.html"

Rummadoù ar bajenn: Rouantelezhioù brezhon | Istor

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask